《赠雷御史兼及松庵冯丈》
金朝·冀禹锡

平生疾恶如风手，力振台纲事所难。人道千钧羞射鼠，我怜众所解漂山。

明时士论知无负，晚岁交盟岂易寒。见说嵩前茹芝老，白云倚杖待君还。

作者简介：（1191或1192—1233）金利州龙山人，字京甫。工诗画。卫绍王崇庆二年进士。调考、柘二城主簿，以治闻。累迁应奉翰林文字，充尚书省都事。蒲察官奴之变，赴水死。